text: Vejle er lyseblå
  19 november 2013 kl. 20.32
  Selvom valgprognoserne spår Venstre et godt valg, så er Vejles Venstre-borgmester ikke sikker på at fortsætte.
  Det går godt i Vejle.
  Kommunen har en af landets laveste skatteprocenter, der bygges meget, og Vejles borgmester Arne Sigtenbjerggaard kunne i går klippe snoren til udvidelsen af E 45 samtidigt med, at Siemens lovede at udvide sit hovedkontor i Vejle, der i øjeblikket har flere end 600 ansatte.
  Alligevel er det ikke helt sikkert, at Arne Sigtenbjerggaard kan fortsætte som borgmester.
  Det skyldes, at socialdemokratiet traditionelt står stærkt i Vejle ? og at partiet og deres spidskandidat Søren Peschardt har ført en god valgkampagne, mener TV SYD?s valgkommentator Poul-Erik Thomsen.
  